Forslag til RÅDETS FORORDNING om ændring af forordning (EF) nr. 2549/2000 om yderligere tekniske foranstaltninger til genopbygning af torskebestanden i Det Irske Hav (ICES-afsnit VIIa)

(forelagt af Kommissionen)

BEGRUNDELSE

Bestemmelserne i forordning (EF) nr. 2549/2000 af 17. november 2000 om yderligere tekniske foranstaltninger til genopbygning af torskebestanden i Det Irske Hav (ICES-afsnit VIIa) [1] skal sikre, at de i Det Irske Hav anvendte fiskeredskaber er så selektive, at kun få ungtorsk fanges.

[1] EFT L 292 af 21.11.2000, s. 5.

Efter artikel 2, nr. 1), i forordning (EF) nr. 2549/2000 er det forbudt at anvende bundtrukne redskaber (bortset fra bomtrawl), der er forsynet med fangstposer og/eller forlængelsesstykker, som helt eller delvis er fremstillet af netmateriale af dobbeltgarn.

Efter artikel 2, nr. 2), i forordning (EF) nr. 2549/2000 er det endvidere forbudt at anvende bundtrukne redskaber (bortset fra bomtrawl), der er forsynet med fangstposer og/eller forlængelsesstykker, hvis garntykkelse overstiger 6 mm.

Det fremgår dog af både nylige videnskabelige udtalelser og fiskeres udtalelser, at en fangstpose og/eller et forlængelsesstykke, der er fremstillet af dobbeltgarn af en tykkelse på højst 4 mm, teknisk set svarer til en fangstpose og/eller forlængelsesstykke, som de for tiden defineres. Nogle fiskere ønsker derfor at anvende fangstposer af dobbeltgarn.

I forordningens artikel 3 henvises der desuden til betingelser, der kun var relevante i 2000, og som derfor kan erstattes af den fornødne ændring.

Forordning (EF) nr. 2549/2000 bør derfor ændres tilsvarende.

2001/0083 (CNS)

Forslag til RÅDETS FORORDNING om ændring af forordning (EF) nr. 2549/2000 om yderligere tekniske foranstaltninger til genopbygning af torskebestanden i Det Irske Hav (ICES-afsnit VIIa)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [2],

[2] EFT C

under henvisning til udtalelse fra Europa-Parlamentet [3],

[3] EFT C

under henvisning til udtalelse fra Det Økonomiske og Sociale Udvalg [4], og

[4] EFT C

ud fra følgende betragtninger:

(1) Bestemmelserne i forordning (EF) nr. 2549/2000 af 17. november 2000 om yderligere tekniske foranstaltninger til genopbygning af torskebestanden i Det Irske Hav (ICES-afsnit VIIa) [5] skal sikre, at de i Det Irske Hav anvendte fiskeredskaber er så selektive, at kun få ungtorsk fanges.

[5] EFT L 292 af 21.11.2000, s. 5.

(2) Efter artikel 2, nr. 1) og 2), er det forbudt at anvende bundtrukne redskaber (bortset fra bomtrawl), der er forsynet med fangstposer og/eller forlængelsesstykker, som helt eller delvis er fremstillet af netmateriale af dobbeltgarn, og bundtrukne redskaber (bortset fra bomtrawl), der er forsynet med fangstposer og/eller forlængelsesstykker, hvis garntykkelse overstiger 6 mm.

(3) Det fremgår dog af både nylige videnskabelige udtalelser og fiskeres udtalelser, at en fangstpose og/eller et forlængelsesstykke, der er fremstillet af dobbeltgarn af en tykkelse på højst 4 mm, teknisk set svarer til en fangstpose og/eller forlængelsesstykke, som de for tiden defineres.

(4) Nogle fiskere ønsker derfor at anvende fangstposer af dobbeltgarn.

(5) I forordningens artikel 3 henvises der til betingelser, der kun var relevante i 2000, og som derfor kan erstattes af den fornødne ændring.

(6) Forordning (EF) nr. 2549/2000 bør derfor ændres tilsvarende -

UDSTEDT FØLGENDE FORORDNING:

Artikel 1

Artikel 3 i forordning (EF) nr. 2549/2000 affattes således:

Uanset bestemmelserne i artikel 2, nr. 1) og 2), er det, når der fiskes med trukne redskaber i Det Irske Hav, tilladt at anvende fangstposer og forlængelsesstykker, der er fremstillet af netmateriale af dobbeltgarn, hvis tykkelse under ingen omstændigheder overstiger 4 mm.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand